Hun ble ansatt ved Nationaltheatret i daværende Kristiania i 1899. Ifølge oppslagsverket Hvem er Hvem fra 1912 var hun særlig kjent som oppleser av "dramatisk digtning", blant annet av Peer Gynt, i både Skandinavia og Tyskland. I 1910 ble hun nektet å gjennomføre en opplesning av Peer Gynt i ungdomsforeningens lokale i Mandal, ettersom man fant stykket ugudelig. Det samme skjedde i Haugesund samme år.